Diari Oficial de la Generalitat Valenciana


Sumari del DOGV 847, del 16-06-1988 (1988/811427)

RESOLUCIÓ de 27 de maig de 1988, del Director General de l'Institut Valencià d'Administració Pública, per la qual es convoca Curs de Disciplina Urbanística, per a personal al servei de les Corporacions Locals Valencianes.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   847

Data del DOGV
:   16-06-1988

Secció del DOGV
:   AUTORITATS I PERSONAL

Número del document
:   1988/811427


Data del document
:   27-05-1988

Organisme emissor
:   Institut Valencià d'Administració Pública

Tipus de document
:   Resolució

Resolució de 27 de maig de 1988, del Director General de l'Institut Valencià d'Administració Pública, per la qual es convoca Curs de Disciplina Urbanística, per a personal al servei de les Corporacions Locals Valencianes.  
Tot complint el Programa d?Actuacions per a 1988 de l?Institut Valencià d?Administració Pública, en l?àrea de Formació adreçada a les Administracions Locals Valencianes, i dins dels diferents tipus d'activitats de formació, i concretament dins de les aplegades sota el títol Cursos Monogràfics (Urbanisme), escau de realitzar un curs de Disciplina urbanística, d'acord amb les següents:  
BASES  
Primera. Objectiu  
Actualitzar i perfeccionar els coneixements teòrics i pràctics del personal al servei de les Corporacions Locals, en relació amb les matèries de disciplina urbanística.  
Segona. Participants  
Podrà participar en aquest curs el personal al servei de qualsevol Corporació Local, que ocupe llocs de treball relacionats amb el seu contingut.  
Tercera. Contingut  
Les matèries a impartir tractaran sobre els aspectes següents:  
- Llicències.  
- Consultes Urbanístiques.  
- Protecció de la Legalitat.  
- Expedients Sancionadors.  
- Edificacions Fora d'Ordenació.  
- Edificació Forçosa.  
- Estat de ruïna.  
- Deure de Conservació.  
- Responsabilitat Patrimonial de l'Administració.  
- Peculiaritats de l?Organització Pública de l?Urbanisme a la Comunitat Valenciana.  
Quarta. Sol·licituds  
Les persones interessades hauran de formular sol·licitud mitjançant instància adreçada al Director General de l?Institut Valencià d?Administració Pública, d'acord amb el model annex d'aquesta convocatòria, que podrà ser presentada a l?Institut mateix (c/ Museu, núm. 3, 46470 València), en els Serveis Territorials de la Conselleria d?Administració Pública d'Alacant (c/ Aguilera Cerni, 1, 03852), i Castelló de la Plana (Plaça Cardona Vives, 1, 12390 Castelló), o bé en la forma prevista per l'article 66.3 de la Llei de Procediment Administratiu.  
Els/les sol·licitants hauran d'adjuntar la corresponent autorització del responsable de personal de qui depenguen.  
Cinquena. Termini  
Les sol·licituds podran ser presentades fins al 14 d'octubre de 1988.  
Sisena. Quota d'inscripció  
Les persones seleccionades seran notificades personalment de llur admissió, i fins i tot, si era necessari, telefònicament. Hauran de justificar l?ingrés de la matrícula del Curs que s?estableix en 7.000 pessetes, a la Caixa d'Estalvis Provincial de València (Oficina Principal, Plaça del Mercat, 4, 46833 València), al compte corrent número 110.883.360.430.6982, a nom de Taxes IVAP, Conselleria d'Economia i Hisenda.  
Setena. Lloc i data de celebració  
El Curs tindrà lloc als locals de l'Institut Valencià d?Administració Pública (c/ Museu, 3, 46113 València), durant els dies 24 al 27 d'octubre en sessions de mati i vesprada, amb una durada aproximada de 23 hores (14 teòriques i 9 pràctiques).  
Vuitena. Participants i criteris de selecció  
El nombre màxim d'assistents al Curs en serà de 40.  
Els alumnes procedents del Curs de Gestió Urbanística, que hagen superat les proves realitzades a l?efecte, tindran dret preferent per a llur assistència a aquest Curs.  
També tindran preferència les persones que tinguen més antiguitat en serveis a l'Administració Local i que treballen en municipis de menys de 50.000 habitants.  
En cas que hi hagués excés de sol·licituds, es tindrà en compte que assistesca el major nombre de Corporacions Locals i també l?ordre d'entrada en el registre.  
Especial consideració mereixeran els municipis en els quals, per la dinàmica demogràfica o per peculiars característiques, tinguen problemàtiques de disciplina urbanística singulars.  
L?Institut Valencià d?Administració Pública, a la vista de les sol·licituds presentades, elaborarà la llista definitiva de participants, d'acord amb els criteris anteriors.  
Novena. Certificats  
Una vegada finalitzat el Curs es lliurarà el corresponent certificat d'assistència, o d'aprofitament, per a la qual cosa podran establir-se, en el segon cas, les oportunes proves. El Certificat d?Assistència es lliurarà als qui acrediten la permanència en més d'un 90% de les hores del Curs.  
Nota: Hom demana a totes les persones interessades que aporten la documentació de les qüestions pràctiques, que puguen tenir interès, a fi d'estudiar-les durant el Curs.  
València, 27 de maig de 1988. - El Director General: Andrés Morey Juan.  
ANNEX  
CURS DE DISCIPLINA URBANÍSTICA, PER A PERSONAL AL SERVEI DE LES CORPORACIONS LOCALS VALENCIANES  
DADES PERSONALS:  
Sr/Sra   
Adreça   
Telèfon (treball) (particular) DNI núm.   
DADES PROFESSIONALS:  
Corporació Local on presta serveis   
Situació jurídica:  
Funcionari/ària Contractat/da   
Habilitat/da Altres   
Unitat Administrativa   
Antiguitat   
SOL·LICITA de prendre part en el Curs de referència i declara, sota la seua responsabilitat, que són certes les dades consignades.  
Data i signatura, Autoritzat,  
 d de 1988.  
IL·LM. SR. DIRECTOR GENERAL DE L'INSTITUT VALENCIÀ D'ADMINISTRACIÓ PÚBLICA.